A4-0045/95

Πρόταση οδηγίας του Συμβουλίου για την τροποποίηση της οδηγίας 64/433/ΕΟΚ του Συμβουλίου όσον αφορά τον καθορισμό των υγειονομικών όρων παραγωγής και διάθεσης νωπού κρέατος στην αγορά (COM(94)0315 - C4-0122/94 - 94/0176(CΝS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 4α (νέα)

Άρθρο 4, τμήμα Α, υποσημείωση στο τέλος της σελίδας (α) (οδηγία 64/433/ΕΟΚ)

>Κείμενο μετά την ψηφοφορία στο ΕΚ>

4α) Να τροποποιηθεί η υποσημείωση (α) του άρθρου 4, τμήματος Α ως εξής:

"(α) Βοοειδή και μόνοπλα:1,00 ΜΕΒ.

Μόσχοι: 0,5 ΜΕΒ.

Χοίροι: 0,20 ΜΕΒ.

Πρόβατα και Αίγες:

0,10 ΜΕΒ.

Αρνιά, Ερίφια και Χοιρίδια: 0,05 ΜΕΒ.»

(Τροπολογία 2)

ΑΡΘΡΟ 1 ΠΑΡΑΓΡΑΦΟΣ 7

Άρθρο 4, τμήμα Α, παράγραφος 2 α) (νέα) (οδηγία 64/433/ΕΟΚ)

>Αρχικό κείμενο>

7. Το άρθρο 4 στοιχείο Α υπό (3) αντικαθίσταται από το ακόλουθο κείμενο:

"3. Τα κράτη μέλη μπορούν να επιτρέψουν παρεκκλίσεις από τις προδιαγραφές διαρθρωτικού χαρακτήρα που προβλέπονται στο κεφάλαιο Ι του Παραρτήματος Ι για ψυκτικές αποθήκες μικρού δυναμικού στις οποίες αποθηκεύεται μόνο συσκευασμένο κρέας και άλλα τρόφιμα.»

>Κείμενο μετά την ψηφοφορία στο ΕΚ>

7. Μετά το άρθρο 4 στοιχείο Α υπό (2), προστίθεται το ακόλουθο κείμενο:

"2α. Τα κράτη μέλη μπορούν να επιτρέψουν παρεκκλίσεις από τις προδιαγραφές διαρθρωτικού χαρακτήρα που προβλέπονται στο κεφάλαιο Ι του Παραρτήματος Ι για ψυκτικές αποθήκες μικρού δυναμικού στις οποίες αποθηκεύεται μόνο συσκευασμένο κρέας και άλλα τρόφιμα.»

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 8

Άρθρο 4, τμήμα Α, παράγραφος 4 (οδηγία 64/433/ΕΟΚ)

>Αρχικό κείμενο>

"4.Το κρέας που προέρχεται από εγκαταστάσεις που αναφέρονται στο παρόν άρθρο και που κρίθηκε ότι πληροί τις προδιαγραφές υγειονομικής επιθεώρησης που ορίζονται από την παρούσα οδηγία πρέπει να φέρει σήμα καταλληλότητας σύμφωνα με το κεφάλαιο ΧΙ του Παραρτήματος Ι και να μεταφέρεται υπό ικανοποιητικές υγειονομικές συνθήκες σύμφωνα με το κεφάλαιο XV του Παραρτήματος 1".

>Κείμενο μετά την ψηφοφορία στο ΕΚ>

"4. Το κρέας που προέρχεται από εγκαταστάσεις που αναφέρονται στο παρόν άρθρο πρέπει:

i) να διατίθεται αποκλειστικά για απευθείας πώληση στην εθνική αγορά είτε νωπό είτε μεταποιημένο σε εμπόρους λιανικής πώλησης ή στους καταναλωτές, χωρίς προσυσκευασία,

ii) να μεταφέρεται από την εγκατάσταση έως τον παραλήπτη υπό συνθήκες υγιεινής.»

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 9α (νέα)

Άρθρο 4, τμήμα Α, παράγραφος 6 (νέα) (Οδηγία 64/433/ΕΟΚ)

>Κείμενο μετά την ψηφοφορία στο ΕΚ>

9α. Στο άρθρο 4, στοιχείο Α προστίθεται η ακόλουθη παράγραφος 6:

"6. παρεκκλίνοντας από το άρθρο 3, στοιχείο Α, εδάφιο α, τα κράτη μέλη μπορούν να εξουσιοδοτούνται από την Επιτροπή επί τη βάσει αιτιολογημένης αίτησης, να σημαίνουν με σφραγίδα, σύμφωνα με τις διατάξεις του κεφαλαίου ΧΙ του Παραρτήματος Ι, νωπά κρέατα τα οποία προέρχονται από εγκαταστάσεις που ορίζονται στο άρθρο 4 και οι οποίες ευρίσκονται στην περιοχή των συνόρων με άλλο κράτος μέλος και να επιτρέπουν τη διάθεση των κρεάτων αυτών στην αγορά στη μεθόριο περιοχή άλλου κράτους μέλους. Οι εν λόγω εγκαταστάσεις πρέπει να πληρούν τις βασικές προδιαγραφές που ορίζονται στα κεφάλαια Ι και ΙΙ του Παραρτήματος Ι.

Οι προδιαγραφές αυτές ορίζονται σύμφωνα με τις διαδικασίες του άρθρου 16".

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 11 α) (νέα)

Άρθρο 4 α (νέα) (Οδηγία 64/433/ΕΟΚ)

>Κείμενο μετά την ψηφοφορία στο ΕΚ>

11α) Mετά το άρθρο 4 να προστεθεί το ακόλουθο άρθρο 4α):

>Κείμενο μετά την ψηφοφορία στο ΕΚ>

«Άρθρο 4 α)

>Κείμενο μετά την ψηφοφορία στο ΕΚ>

1. Tα κράτη μέλη ελέγχουν τις εγκατάστασεις προκειμένου να διασφαλίσουν ότι, το αργότερο έως τις 31 Δεκεμβρίου 1995, τους έχει δοθεί άδεια λειτουργίας ή έχουν καταχωρηθεί στο μητρώο σύμφωνα με τις διατάξεις των άρθρων 4 ή 10.

>Κείμενο μετά την ψηφοφορία στο ΕΚ>

2. Ωστόσο, σύμφωνα με το άρθρο 2 της οδηγίας 91/498/ΕΟΚ, εάν ένα σφαγείο δεν αναποκρίνεται σε ορισμένες απαιτήσεις του Παραρτήματος Ι, ενώ έχει αποδεδειγμένα αρχίσει να προβαίνει σε ενέργειες προκειμένου να ανταποκριθεί στις εν λόγω απαιτήσεις, οι αρμόδιες υπηρεσίες μπορούν να του επιτρέψουν μία παράταση έως τις 31 Δεκεμβρίου 1997, εφ´ όσον το σφαγείο, για λόγους για τους οποίους δεν ευθύνεται, δεν μπορεί να τηρήσει την προθεσμία που προβλέπεται στην παράγραφο 1.

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 12 α) (νέα)

Άρθρο 17 (οδηγία 64/433/ΕΟΚ)

>Κείμενο μετά την ψηφοφορία στο ΕΚ>

12α) Το άρθρο 17 να αντικατασταθεί από το εξής κείμενο :

>Κείμενο μετά την ψηφοφορία στο ΕΚ>

«Άρθρο 17

>Κείμενο μετά την ψηφοφορία στο ΕΚ>

Η Επιτροπή υποβάλλει, πριν από την 1η Ιανουαρίου 1997, έκθεση στο Συμβούλιο και στο Ευρωπαϊκό Κοινοβούλιο σχετικά με

>Κείμενο μετά την ψηφοφορία στο ΕΚ>

i) τις μεθόδους επιθεώρησης που εξασφαλίζουν ανάλογο επίπεδο υγιεινής με το επίπεδο που εξασφαλίζεται με τις μεθόδους της επιθεώρησης πριν και μετά τη σφαγή που περιγράφονται στα κεφάλαια VI και VIII του Παραρτήματος Ι, καθώς και

ii) το στάδιο εφαρμογής της παρούσας οδηγίας στα επί μέρους κράτη μέλη.»

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 13 α) (νέα)

Παράρτημα ΙΙ, κεφάλαιο Ι, παράγραφος 1, σημείο β) (Οδηγία 64/433/ΕΟΚ)

>Κείμενο μετά την ψηφοφορία στο ΕΚ>

13α) Το κεφάλαιο Ι, σημείο 1 β) του Παραρτήματος ΙΙ, να τροποποιηθεί ως εξής:

>Κείμενο μετά την ψηφοφορία στο ΕΚ>

«β) τοίχους λείους, σταθερούς και αδιαφανείς, ύψους τουλάχιστον 2 μέτρων, ενώ σε χώρους σφαγής οι τοίχοι θα πρέπει να έχουν ύψος τουλάχιστον 3 μέτρων ή να φθάνουν έως το ταβάνι, με ανοικτού χρώματος επένδυση ή βαφή που δύναται να πλυθούν.»

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου στην πρόταση οδηγίας του Συμβουλίου για την τροποποίηση της οδηγίας 64/433/ΕΟΚ του Συμβουλίου όσον αφορά τον καθορισμό των υγειονομικών όρων παραγωγής και διάθεσης νωπού κρέατος στην αγορά (COM(94)0315 - C4-0122/94 - 94/0176(CNS))

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0315 - 94/0176(CNS)) ((EE C 224 της 12.08.1994, σ. 15)),

- έχοντας κληθεί να γνωμοδοτήσει από το Συμβούλιο σύμφωνα με το άρθρο 43 της Συνθήκης ΕΟΚ (C4-0122/94),

- βασιζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και τη γνωμοδότηση της Επιτροπής Γεωργίας και Ανάπτυξης της Υπαίθρου (Α4-0045/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. ζητεί από την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παρ. 2 της Συνθήκης περί Ιδρύσεως της Ευρωπαϊκής Κοινότητας[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

4. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.